Főigazgatósági tájékoztató
2000/2001. február-március, 2-3. szám

szöveges verzió!!!

Letöltve:
www.jgytf.u-szeged.hu/foigtaj

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Technikai szerkesztő:
Szécsi Zoltánné

Tartalom

I. A főiskolai Kari Tanács ülése	16

II. HATÁROZATOK	16

III. KÖZLEMÉNYEK 
	1. Kari jelképek a WEBen	17
	2. Magyar Kultúra Napja	17
	3. Lektorok fogadása	17
	4. Főiskolánk a szegedi sajtóban	18
	5. Emlékkönyv: Az Újszegedi Tanítóképző Intézet	18
	6. JGYTFK Központi Könyvtárunk hírei.	18
	7. Belvedere	18
	8. Humboldt Alapítvány: számítógépek a Kémia Tanszékre	18
	9. Megalakult a GJU	18
	10. Német nyelvű diáklap: ÜberUns	19
	11. Dialógus Millenniumi Szalon	19
	12. Tankönyvtámogatási pályázat	19
	13. Szabó Tibor kiállítása	19
14. Tankönyvmúzeum a JGYTFK-n	19
15. Közművelődési Konferencia	19
16. Tanári hangverseny az Ének-zene Tanszéken	20
17. Szinetár Miklós	20
18. Előadás a JGYTFK Angol tanszékén	20
19. Aranyi Sándor fotói	21
20. JGYTFK Honlap angolul	21
21. Egységvezetői értekezlet	21
22. 7/2001. számú főigazgatói rendelkezés	21
23. Oktatók hallgatói véleményezésének kari szabályzata	21

IV. NEMZETKÖZI KAPCSOLATOK	22

V. KAri Szabályzat	25

I.
A főiskolai Kari Tanács ülése

A Főiskolai Kari Tanács 2001. március 29-én ülést tartott. A napirend a következő volt:
1.	A 2000. évi költségvetési beszámoló elfogadása
2.	Tájékoztató a 2001. évi egyetemi költségvetésről
3.	Személyi ügyek: javaslat egységvezetői megbízások megismétlésére
4.	Javaslat az oktatók hallgatói véleményezésének kari szabályzatára
5.	Javaslat diploma honosításra
6.	Tájékoztató a kar minőségbiztosítási tervéről
7.	Bejelentések

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2001. március 29-én tartott ülésén
hozott HATÁROZATAI
növekvő sorszámozással

1.	A Szegedi Tudományegyetem Juhász Gyula Tanárképző Főiskolai Kar Tanácsa a 118/2001. (III. 29.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést.

2.	A Szegedi Tudományegyetem Juhász Gyula Tanárképző Főiskolai Kar Tanácsa a 119/2001. (III. 29.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a 2000. évi kari költségvetési beszámolót.

3.	A Szegedi Tudományegyetem Juhász Gyula Tanárképző Főiskolai Kar Tanácsa a 120/2001. (III. 29.) KT. számú HATÁROZATÁVAL 14 igen, 0 nem, 0 tartózkodás titkos szavazattal támogatja dr. Nánai László főiskolai tanár tanszékvezetői megbízásának első megismétlésére vonatkozó előterjesztést a Fizika Tanszékre. A megbízás 2001. július 1-től - 2004. június 30-ig szól.

4.	A Szegedi Tudományegyetem Juhász Gyula Tanárképző Főiskolai Kar Tanácsa a 121/2001. (III. 29.) KT. számú HATÁROZATÁVAL 12 igen, 1 nem, 1 tartózkodás titkos szavazattal támogatja dr. Rigó Jázon főiskolai tanár tanszékvezetői megbízásának további megismétlésére vonatkozó előterjesztést a Közművelődési Tanszékre. A megbízás 2001. július 1-től – 2002. június 30-ig szól.

5.	A Szegedi Tudományegyetem Juhász Gyula Tanárképző Főiskolai Kar Tanácsa a 122/2001. (III. 29.) KT. számú HATÁROZATÁVAL 13 igen, 0 nem, 1 tartózkodás titkos szavazattal támogatja dr. Varga István főiskolai tanár tanszékvezetői megbízásának további megismétlésére vonatkozó előterjesztést a Neveléstudományi Tanszékre. A megbízás 2001. július 1-től - 2003. december 31-ig szól.

6.	A Szegedi Tudományegyetem Juhász Gyula Tanárképző Főiskolai Kar Tanácsa a 123/2001. (III. 29.) KT. számú HATÁROZATÁVAL 14 igen, 0 nem, 0 tartózkodás titkos szavazattal támogatja dr. Petrusán György főiskolai tanár tanszékvezetői megbízásának további megismétlésére vonatkozó előterjesztést a Román Nyelv és Irodalom Tanszékre. A megbízás 2001. július 1-től - 2003. június 30-ig szól.

7.	A Szegedi Tudományegyetem Juhász Gyula Tanárképző Főiskolai Kar Tanácsa a 124/2001. (III. 29.) KT. számú HATÁROZATÁVAL 14 igen, 0 nem, 0 tartózkodás titkos szavazattal támogatja Maruzsné dr. Sebó Katalin főiskolai docens tanszékvezetői megbízásának további megismétlésére vonatkozó előterjesztést a Szlovák Nyelv és Irodalom Tanszékre. A megbízás 2001. július 1-től - 2004. június 30-ig szól.

8.	A Szegedi Tudományegyetem Juhász Gyula Tanárképző Főiskolai Kar Tanácsa a 125/2001. (III. 29.) KT. számú HATÁROZATÁVAL 14 igen, 0 nem, 0 tartózkodás titkos szavazattal támogatja dr. Gyetvai György főiskolai tanár tanszékvezetői megbízásának további megismétlésére vonatkozó előterjesztést a Testnevelés Tanszékre. A megbízás 2001. július 1-től - 2004. június 30-ig szól.

9.	A Szegedi Tudományegyetem Juhász Gyula Tanárképző Főiskolai Kar Tanácsa a 126/2001. (III. 29.) KT. számú HATÁROZATÁVAL 14 igen, 0 nem, 0 tartózkodás titkos szavazattal elfogadja dr. Pitrik József főiskolai docens menedzserigazgatói megbízásának további megismétlésére vonatkozó előterjesztést a Juhász Gyula Felsőoktatási Kiadónál. A megbízás 2001. július 1-től - 2004. június 30-ig szól.

10.	A Szegedi Tudományegyetem Juhász Gyula Tanárképző Főiskolai Kar Tanácsa a 127/2001. (III. 29.) KT. számú HATÁROZATÁVAL 13 igen, 0 nem, 0 tartózkodás nyílt szavazattal elfogadja az oktatók hallgatói véleményezésének kari szabályzatára vonatkozó előterjesztést.

11.	A Szegedi Tudományegyetem Juhász Gyula Tanárképző Főiskolai Kar Tanácsa a 128/2001. (III. 29) KT. számú HATÁROZATÁVAL 13 igen, 0 nem, 0 tartózkodás nyílt szavazattal honosítani javasolja Dukai Klára 1981. december 26-án kelt 03-1/24. diplomaszámon a Szerb Szocialista Köztársaságban az Újvidéki Egyetemen nyilvántartott magyar nyelv és irodalom szakos tanári diplomáját magyar nyelv és irodalom szakos tanári diplomaként. 

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1.	Kari jelképek a WEBen. Az SZTE JGYTF kari jelképeit (színes és fekete-fehér címer, logók: épület, JGY stb.) le lehet töltetni a http://www.jgytf.u-szeged.hu/inform/cimer.htm címről. 

2.	Magyar Kultúra Napja. 2001. január 21-én a Szegedi Nemzeti Színházban rendezett ünnepélyes gálaműsor keretében adták át első ízben a város önkományzata által alapított “Szeged Kultúrájáért” elnevezésű kitüntetést. A kitüntetéssel járó oklevelet és a város címerével díszített aranygyűrűt idén három Szegeden élő alkotó kapta, akik – a részletes indokló szövegek méltatása szerint – több évtizedes munkásságukkal hozzájárultak a város kulturális értékeinek gyarapításához, a hazai s egyben a szegedi művészeti élet kiemelkedő személyiségei. A kitüntettek között Papp György főiskolánk Rajz-művészettörténet Tanszékének főiskolai tanára vette át képzőművészeti és művészet pedagógiai munkássága elismeréseként az új, hagyományteremtő céllal létrehozott Szeged városi kitüntetést.

3.	Lektorok fogadása. Dr. Galambos Gábor a Szegedi Tudományegyetem Juhász Gyula Tanárképző Főiskolai Kar főigazgatója 2001. év február hónapjának 9. napján kötetlen beszélgetésre invitálta a karunkon dolgozó lektorokat. Meghívottak voltak: Currier Elizabetth tanárnő az Angol tanszékről, Ema Ileana Adam tanárnő a Román nyelv és irodalom tanszékről, Gregoris Elena dott. ssa tanárnő az Olasz nyelv és irodalom tanszékről, Prof. Kristina Rusnik tanárnő az Angol tanszékről, Manova Nagyezsda Dmitrijevna dr. tanárnő az Orosz nyelv és irodalom tanszékről, Tony Kara Renee tanárnő az Angol tanszékről, illetve Meriggi, Simone dott. tanár úr az Olasz nyelv és irodalom tanszékről, Blin Eric és D,aboville Bernard tanár urak a Francia nyelv és irodalom tanszékről, Fitzpatrick, Harry tanár úr az Angol tanszékről, Olivier Lemaire tanár úr a Francia nyelv és irodalom tanszékről, Schulz-Hettenbach Adelheid tanár úr a Német nyelv és irodalom tanszékről, Stefan Gencarau tanár úr a Román nyelv és irodalom tanszékről. A lektorok tolmácsai voltak: dr. Szoboszlai Ildikó főiskolai tanár, Szöllősy Edina főiskolai tanársegéd. 

4.	Főiskolánk a szegedi sajtóban. 1998-ban indult el Főiskolánk a sajtóban címmel az a sajtófigyelő szolgálat, mely a Délmagyarországban főiskolánkról (később pedig főiskolai karunkról) megjelenő cikkek gyűjtését végzi. Az adatbázist Herzfeld Katalin, a Központi Könyvtár munkatársa gondozza. A keresések megkönnyítésére a szerkesztő 68 témakörbe csoportosította az eddig megjelent 1296 cikkeket. A kívánt anyag nyomtatott formában hozzáférhető a Könyvtári Központban, illetve az Az anotált címjegyzék megtekinthető a http://dali.lib.jgytf.u-szeged.hu/jgytfdel/ internetes címen.

5.	Emlékkönyv: Az Újszegedi Tanítóképző Intézet. A Szegedi Tudományegyetem Juhász Gyula Tanárképző Főiskolai Kar Neveléstudományi Tanszékének támogatásával megjelent az Az Újszegedi Tanítóképző Intézet Emlékkönyve 1923-1958. (Gyula, 2000. Szerkesztette: Csillik László). A szegedi tanítóképzőről eddig két kötet jelent meg: A Szegedi Királyi Katholikus Tanítóképző Intézet Emlékkönyve (1994) és A Szegedi Állami Tanítóképző Intézet Emlékkönyve (1998). A két kötet 1844-től, a kezdettől 1963-ig, a megszüntetésig tartalmazza az intézet történetét. A most megjelent kötet kiemelten a Újszegedi Intézet (a fiúképző) 1923-tól 1958-ig tartó működéséről szól. Előszó: Dr. Varga István, Az intézet históriája: Csillik László, Visszaemlékezések, vallomások, pályaképek, Az Intézetben végzettek életrajzi adatai, Tanítóképzős vidám históriák, A Szegedi Tanítóképzőt végzettek Baráti Köre, Utószó: dr. Bakacsi Géza.

6.	JGYTFK Központi Könyvtárunk hírei: Karunk Központi Könyvtára belépett a Voyager (Corvina) felhasználók közös katalógusának egyesületébe, a Vocalba. (http://vocal.lib.klte.hu) A rendszer 21 VOCAL könyvtár teljes elektronikus lelőhelykészletéről ad tájékoztatást. Az Központi Könyvtár tagjai lett az Országos Dokumentumellátó Rendszernek (ODR) is: http://odr.lib.klte.hu/ A 21 VOCAL könyvtár teljes elektronikus lelőhelykészletén túl az ODR tagkönyvtárak magyar dokumentumállományát foglalja magába. A két rendszer gyorsítja a könyvtárközi kérések lebonyolítását. 

7.	Belvedere. Megjelent a szegedi történészhallgatók lapja a Belvedere 2000/XII. 7-8. száma. A lap tanulmányokat, interjúkat, ismertetéseket és kritikákat közöl a történelem és más társadalomtudományok tárgyköréből. A szám szerzői közül a kar diákjai Andorka Gábor, Babos László, Rónyai László és Vincze József. 

8.	Humboldt Alapítvány: számítógépek a Kémia Tanszékre. Dr. Viskolcz Béla főiskolai docens, volt Humboldt ösztöndíjas oktató elméleti kémiai kutatásainak támogatásához az Alexander von Humboldt Alapítvány mintegy 3 millió forint értékben nagyteljesítményű számítógépeket adományozott. A számítógépek az SZTE JGYTFK Kémia Tanszék tulajdonába kerültek. 

9.	Megalakult a GJU, a Magyarországi Fiatal Németek Csongrád Megyei Egyesülete. A Szegedi Tudományegyetem Juhász Gyula Tanárképző Főiskolai Kar Német Nyelv és Irodalom Tanszékén a hagyományos négyéves és a hároméves képzési formák mellett köztudottan – a régióban egyedülálló módon – német nemzetiségi nyelvtanárképzés is folyik. Ezeket a hallgatókat fogja össze a GJU (= Gemeinschaft Junger Ungarndeutscher) nevű szervezet, mely sokéves tevékenysége után a múlt év őszén hivatalosan is bejegyzett társasággá vált. A Csongrád Megyei Bíróság, az APEH, a KSH és a Szegedi Tudományegyetem a közhasznú szervezetet Magyarországi Fiatal Németek Csongrád Megyei Egyesülete néven vette nyilvántartásba. A jelenleg 26 tagból álló öntevékeny csoport fő feladata kulturális tevékenységek szervezése a német kisebbség kulturális örökségének megóvása érdekében. Az Egyesülethez nem német származású hallgatók is csatlakozhatnak! (További információk a Tanszék GJU-faliújságán.)

10.	Német nyelvű diáklap: ÜberUns das Monatsmagazin der Gemeinschaft Junger Ungarndeutscher. 2000 őszétől havi rendszerességgel német nyelvű diáklapot jelentetnek meg a Szegedi Tudományegyetem Juhász Gyula Tanárképző Főiskolai Kar Német Nyelv és Irodalom Tanszékének azon diákjai, akik tagjai a Magyarországi Fiatal Németek Csongrád Megyei Egyesületének. Az újság főszerkesztője Fehér Tímea hallgató. Szerkesztőségi tagok: Hegedűs Klaudia és Papp Henrietta. Az ingyenes újság összeállítását dr. Kopasz Filoméla főiskolai adjunktus segíti (E-mail: filomela@jgytf.u-szeged.hu) A kiadást pályázati források biztosítják. A sokszínű kiadvány információkat közöl a magyarországi német kisebbségről, aktuális pályázati lehetőségekről, tájékoztat eseményekről, ünnepekről, de tartalmaz a nyelvi készséget fejlesztő olvasmányokat és szórakoztató vicceket, nyelvi játékokat is. (További információk a Tanszéki GJU-faliújságon – Hattyas sor 10. I. emelet.)

11.	Dialógus Millenniumi Szalon. A Magyar Képzőművészek és Iparművészek Szövetsége Festő Szakosztálya rendezésében nyilt meg Budapesten a Dialógus című kiállítás. Főiskolánkat Aranyi Sándor tanszékvezető, festőművész alkotásai képviselték. 

12.	Tankönyvtámogatási pályázat. A JGYTFK Központi Könyvtár a 2000. évi tankönyvtámogatási pályázaton a tanszéki igények előzetes felmérése alapján 260 kötet szakkönyv térítésmentes beszerzésére pályázott sikerrel. A szakkönyvek a kiadók 2000. és 2001. évi kiadói terveiből lettek kiválasztva. A megnyert könyvek a megjelenés sorrendjében folyamatosan érkeznek a Központi Könyvtárba. Az első fázisban 106 db szakkönyv (kb. 300 ezer Ft. értékben) lesz elérhető a tanszéki könyvtárakban, miután megtörténik feldolgozásuk. A gyors tájékoztatás érdekében a Központi Könyvtár honlapján az Új beszerzések rovatban olvasható a megnyert könyvek listája: http://www.lib.jgytf.u-szeged.hu/

13.	Szabó Tibor kiállítása. 2000. február 26-án a Somogyi Könyvtár Galériájában nyílt meg dr. Szabó Tibor főiskolai tanár, festő és grafikus kiállítása. A kiállítást Polner Zoltán költő nyitotta meg. A megnyitón közreműködtek Kalpagos Szabó Ágnes (brácsa) és Sárfi Annamária (brácsa).

14.	Tankönyvmúzeum a JGYTFK-n. Az SZTE JGYTFK Történettudományi Tanszékén található az a tankönyvmúzeum, melyet 1975-ben a tanszék oktatója, dr. Huszka László címzetes főiskolai tanár alapított. A tanár úr – az egyébként megsemmisítésre ítélt – régi tankönyvekre alapozva alapította meg országos jelentőségű muzeális értékű gyűjteményét, amely napjainkban már közel hétezer kötetet számlál. A gyűjtemény legkorábbi darabja 1780-ból származik. A tankönyvek szerzői a magyar oktatásügy legkiválóbb elméleti és gyakorlati pedagógusai, nem egy közöttük intézményünk jeles oktatója. A kar Központi Könyvtára végzi a teljes körű feldolgozást, katalogizálást. A gyorsabb tájékoztatás érdekében elkészült egy olyan adatbázis, mely már most lehetővé teszi a kutatók számára a mielőbbi tájékozódást.

15.	Közművelődési Konferencia. Az SZTE JGYTFK Közművelődési Tanszéke 2001. március 5-8. kilencedik alkalommal rendezte meg a Közművelődési Konferenciát. A tanszék által szervezett programsorozaton idén is jeles közéleti személyiségek, a kultúra, a menedzsment és a média kiválóságai vettek részt. A konferencia átfogó képet nyújtott az elmúlt évtized rendezvényein felmerült, sokakat érdeklő témákról és kérdésekről. A konferencia vendégei voltak a város nagy vállalatainak és színházának vezetői. Főiskolás amatőr filmesek mutatkoztak be a közönségnek. Az első napon a Petőfi Csarnok és a Kongresszusi Központ képviselőivel, és Megyesi Gusztávval az Élet és Irodalom publicistájával találkozhattak az érdeklődők a főiskolai kar Szilléri sugárúti épületében. A második napon Uj Péter publicista, valamint az MTI mutatkoztak be. A harmadik napon Nagy Bandó András humorista beszélt politikai viccekről és viccpolitikáról. Az utolsó napon Kepes András televíziós műsorvezető és Jankovics Marcell rajzfilm-rendező szerepelt a konferencián. Részletes programot lásd: 1. számú táblázatban.

KMK PROGRAMJA Március 5-8.,
 
Március 5. Hétfő	Március 6. Kedd	Március 7. Szerda	Március 8. Csütörtök	

Megérkezés, regisztráció, szállás elfoglalása	1000-1200
"Uj" arc
Uj Péter
	1000-1130
Változnak az évadok
Szegedi Színház és a Szabadtéri Játékok
Korognai Károly
	A Kisteremben:

Filmzsemle,
avagy amatőr szegedi fiatalok elszórt filmmorzsái	1000-1100

Reklámügynökség
Kozák Ákos
	
	1200-1300
A hír szent
MTI	1200-1300
Nagy utazás
Szegedi közlekedés
(MÁV Rt., Tisza Volán, SZKT)
		1130-1300 
Mire vagyok Kepes?
Kepes András	
1300 h-tól: Ünnepélyes megnyitó	1300-1400: Ebédszünet	1300-1400 : Ebédszünet	1300 1400h : Ebédszünet	
1400-1500
Csináljuk nagyban
PeCsa – Kongresszusi Központ	1400-1500
Hatvan perc alatt a föld körül
Narancsik Ágota	1400-1530 
Politikai viccek-viccpolitika
Nagy Bandó András	1400-1830 
Filmzsemle	1400 1530h

Hírszerkesztés
Bárdos András

1500-1700

ÉS a publicisták
Megyesi Gusztáv	1500-1630

Szőts András- ASP	1600-1700 
Hogyan nőjünk nagyra?
Pick-Déltáv-Főszer		1600-1700
 Hajózzunk be EU-ba
Magyar Pavilon-Világkiállítás	
	1800 
Díszelőadás
Jadviga párnája	1800 
Díszelőadás
Utolsó vacsora az arab szürkénél	1700-1900
Rajzfilmgyártás
Jankovics Marcell
Az ember tragédiája
	
2000h-tól
Ismerkedési est	Utána: beszélgetés Deák Krisztinával és Závada Pállal	Utána: beszélgetés Jancsó Miklóssal	2000h-tól
Állófogadás	
1. számú táblázat

16.	Tanári hangverseny az Ének-zene Tanszéken. A Szegedi Tudományegyetem Juhász Gyula Tanárképző Főiskolai Kar Ének-zene Tanszéke W. A. Mozart halálának 210. és Bartók Béla születésének 120. évfordulója alkalmából tanári hangversenyt rendezett 2000. március 19-én. A hangversennyel az 1848-as szabadságharcra is emlékeztek. Előadást tartottak: Mag. Wolfgang Zawichowski (Padagogische Akademie, Krems), Sziklavári Károly. Felléptek: Maczelka Noémi, Wolfgang Zawichowski, Varjasi Gyula, Dombiné Kemény Erzsébet dr., Laczi Júlia, Kardos Pál Kamarakórus. Vezényelt: Ordasi Péter. Kísért: Maczelka Noémi

17.	Szinetár Miklós. Szinetár Miklós az Operaház főigazgatója volt a Szegedi Akadémiai Bizottság Tudósklub vendége 2001. marcius 21-en A SZAB Székhazban rendezett est témája: Kötetlen beszélgetés művészetről, kulturáról. Az est házigazdája: dr. Galambos Gábor tanszékvezető egyetemi tanár, karunk főigazgatója volt.

18.	Előadás a JGYTFK Angol tanszékén. A költészet és a műfordítás iránt érdeklődő kollégák és hallgatók 2001. március 21-én Petrőczi Éva egyetemi tanár, költő és műfordító (Károli Gáspár Református Egyetem) Önarckép – több műfajban című előadását hallgathatták meg. Az előadás után lehetőség nyílott az előadó kötetének megvásárlására és dedikálásra is.

19.	Aranyi Sándor fotói. Aranyi Sándor a Rajz-művészettörténeti tanszék vezetőjének fotóit és Popovics Lőrinc szobrait bemutató kiállítás nyílt “Vízesés” címmel a Tiszai Galériában 2001. március 30-án. A kiállítást Panek Sándor, a Délmagyarország szerkesztő újságírója nyitotta meg. Közreműködtek Csák László és barátai. 

20.	JGYTFK Honlap angolul. Elkészült a Juhász Gyula Tanárképző Főiskolai Kar Honlapjának angol változata. A fordítás Györffy Viktor az Angol tanszék tanársegédének munkája. A lektorálást az Angol tanszéken lektorként dolgozó Christine Powell végezte. Az angol nyelvű Honlap adaptálása és hozzáigazítása a kari Honlaphoz Annus Gábor rendszeradminisztrátor munkája. Dr. Galambos Gábor főigazgató levélben köszönte meg a fordítók munkáját. Kérjük, hogy az ilyen nagy munka esetén óhatatlanul elkövetett hibákat e-mailben jelezzék a következő címre: e-mail: foig@jgytf.u-szeged.hu

21.	Egységvezetői értekezlet. Dr. Seres László egyetemi tanár, az Egységvezető Testület Elnöke 2001. március 27-ére hívta össze az SZTE JGYTFK egységvezetői értekezletét. Az értekezlet napirendje a következő volt: 1. A 2000. évi költségvetési beszámoló elfogadása (előterjesztette: Nima Rozália gazdasági vezető), 2. Személyi ügyek. Javaslat egységvezetői megbízások megismétlésére (előterjesztette: Szolgáné dr. Rózsa Zsuzsanna személyügyi és hivatalvezető), 3. Nyert, beadott folyamatban lévő és induló pályázatokról (előterjesztette: Dr. Benkő Zsuzsanna főiskolai tanár, főigazgató-helyettes), 4. Tájékoztató a kar minőségbiztosítási tervéről (előadta: Dr. Gálfi Márta főiskolai tanár), 5. Főigazgatói tájékoztató (dr. Galambos Gábor egyetemi tanár, főigazgató), 5. Egyebek: a záróvizsga bizottságok külső tagjaira vonatkozó eljárási és elszámolási rendről: dr. Homor Géza főiskolai docens, főigazgató-helyettes; A kari WEBbel összefüggő kérdésekről: dr. Tóth Szergej főiskolai tanár, főigazgató-helyettes.

22.	7/2001. számú főigazgatói rendelkezés a záróvizsga bizottságok külső tagjaira vonatkozó eljárási és elszámolási rendről a 2001. évben. A záróvizsga bizottságok külső tagjaival kapcsolatos kifizetések forrása az a pénzügyi keret, amely a vizsgázó hallgatók képzésének finanszírozására szolgál. A normatív finanszírozású hallgatók záróvizsga bizottságaiba 1 fő külsős hívható, lehetőség szerint a közoktatás területéről. A meghívott igény szerint lehet bizottsági elnök vagy bizottsági tag. A meghívott záróbizottsági külső tagok díjazásáról a következőképpen rendelkezem. Bizottsági elnök esetében: 5000 Ft, bizottsági tag esetében, amennyiben minősített oktató: 4000 Ft, más esetben 3000 Ft. A nem állami finanszírozású hallgatók esetén a meghívottak státuszának meghatározása, és az esetleges költségek finanszírozási kérdései a képzésért felelős egység döntési jogkörébe tartoznak.

23.	Oktatók hallgatói véleményezésének kari szabályzata. Elkészült az SZTE JGYTFK Oktatók hallgatói véleményezésének kari szabályzata (lásd: KARI TANÁCS 2001. március 29-én tartott ülésén hozott 127/2001. (III. 29.) KT. számú határozatát). A szabályzat tervezetét dr. Galambos Gábor főigazgató úr felkérésére egy előkészítő bizottság készítette el, melynek elnöke volt: dr. Zakar Péter főiskolai tanár, tagja voltak: dr. Kakuszi Péter főiskolai adjunktus, Döbör András SZTE JGYTFK HÖK elnöke és Nagy Zoltán fizika-technika szakos hallgató.

IV. 
NEMZETKÖZI KAPCSOLATOK
Összeállította: dr. Györke Zolttánné főelőadó

DR. KRUPPA TAMÁS főiskolai docens 2000. június 26-től 29-ig Bécsben tartózkodott. A Kriegsarchiv-ban a Hofkriegsrat Expedit és Protokollum anyagában folytatott kutatómunkát, a 2001-ben megjelenő tanulmányhoz. Címe: Erdély és a Porta 1595-1597. Utazása költségeit a 314. sz OTKA keret biztosította.

DR. DÉKÁNYNÉ DR. SZÉNÁSI ÉVA főiskolai docens 2000. 11. 17-től 12. 16-ig a párizsi Institut d’ Etudes Politiques meghívására vendégelőadói tevékenységet végzett. Maga az intézmény sajátos helyet foglal el a francia felsőoktatás struktúrájában, mivel komplex oktatási programjával egyetlen tradicionális egyetemi képzésbe sem illik bele. Kurzusait első éves PhD hallgatóknak tartotta a közép-kelet-európai és ezen belül hangsúlyosan a magyar rendszerváltás folyamáról. Az előadások tartásán kívül szemináriumokon vett részt, illetve irányította a két magyar témából PhD dolgozatot készítő hallgató munkáját. Az intézmény vezetőivel a bilaterális kapcsolatok bővítésének lehetőségeiről tárgyalt helyi és országos vonatkozásban is. Utazási költségeit a fogadó biztosította.

TARKÓ KLÁRA főiskolai tanársegéd 2001. 01. 15-től 19-ig ERASMUS oktatóként a Manchester Metropolitan University, Crewe + Alsager Faculty vendége volt. Nyolc órát tanított a következő témákban: Research process, results and responses of PhD dissertation titled: – The connection between Reading Comprehension, learning from written texts and metacognition in school years. E témát oktatók és kutatók hallgatták. – Multiculturalism in Hungary - National and Etthnic minorities. E témában a Cultural Studies képzés hallgatóinak tartotta előadásait. A megtartott témakörök eredetileg nem képezték részét a fogadó intézmény normál tantervének, de abba beilleszthetők. Egyeztetéseket végzett az intézmény Humanities and Applied Social Studies tanszékén tartózkodó két Erasmus hallgató szakmai programjának / kurzusainak ügyében. Közös együttműködés előkészítésére került sor a SOCRATES / Comenius 2.1. benyújtandó pályázat tananyagfejlesztés a tanártovábbképzésben témakörben. Utazása költségeit a SOCRATES / Erasmus TS kerete és az SZTE JGYTFK 082. sz. kerete biztosította.

TARKÓ KLÁRA főiskolai tanársegéd 2001. 01. 19-től 25-ig a SOCRATES /Comenius 2.1. benyújtandó pályázat előkészítő látogatásán vett részt. A Bath Spa University College és az University of Brighton intézményeknél. A megbeszélések során az előzetesen megbeszéltek és előkészített anyagok alapján pontosították, hogy milyen témakörökben tudnának a Comenius 2.1. együttműködésbe bekapcsolódni, és az elkészült modult milyen formában tudnák saját tanártovábbképzésükbe integrálni. A Bath Spa University College intézménynél a tárgyaló partnerek az alábbi pontokon képzelik el a projekt-együttműködést: egészségfejlesztés (egészséges életstílus, egészségfejlesztő iskola, projektmódszer); állampolgári ismeretek, demokrácia; tanári professzió; távoktatás. Az utóbbi három témában a tárgyaló felek további kutatómunkát végeznek kollégáik körében. Az University of Brighton, School of Applied Social Sciences intézménynél is érdeklődéssel fogadták az egészségfejlesztés témakörében történő együttműködésre tett javaslatokat, s együttműködésre tettek ígéretet az intézmény és az Alkalmazott Egészségtudományi Tanszék között. Utazási költségeit a SCRATES program Előkészítő látogatás pályázata biztosította.

NÁDUDVARI GABRIELLA főiskolai tanársegéd 2001. január 3-tól 31-ig a Christian-Albrechts-Universtät zu Kiel vendégeként végzett kutatómunkát. A pszichoanalitikus diszkurzuselméletek kutatása mellett és részben annak eredményeként írt egy tanulmányt Friederike Mayröcker mein Herz, mein Zimmer, mein Name című regényéről, amelyben egy lehetséges EROS-diszkurzust vizsgált. Utazási költségeit közös tanszéki DAAD projekt biztosította. 

VARJASI GYULA főiskolai adjunktus 2001. 01. 16. és 22. között házaspárok részére rendezett kongresszuson vett részt Rómától délre, Castel Gandolfo-ban. A résztvevők főleg Európából, de Afrikából és Dél-Amerikából is érkeztek. A rendezvényen elhangzott előadások és csoportos beszélgetések célja az volt, hogy megerősödjenek és szebbé váljanak a házastársi kapcsolatok és az e téren szerzett tapasztalatok ismertté és vonzóvá váljanak az emberiség számára. Az előadások témái: A kölcsönös szeretet a házaspárok és a családtagok között otthont teremt; A házastársak közötti kiegyensúlyozott kapcsolat hatásai a társadalmi beilleszkedésre, munkahelyre; A szexualitás fontossága a házaspárok életében; Családok közötti kapcsolatok és tapasztalatok szükségessége; Új emberiség mozgalom hatásai a politikára. Utazása költségeit a fogadó biztosította.

DR. BENKŐ ZSUZSANNA tanszékvezető főiskolai tanár 2001. 01. 15. és 19. között a Manchester Metropolitan University, Crewe + Alsager Karán az Erasmus TS keretében vendégoktatói tevékenységet végzett. Előadása témakörei: Health Promotion in Hungary; Deviance in Hungary; Sociological perspectives on family health. Előadásai hozzájáárultak az Alsagerben tanuló fiatalok Magyarországról alkotott ismereteinek bővítéséhez. Értékes szakmai kapcsolatok alakultak ki, melyek következtében a fogadó intézmény nagy érdeklődést mutat a további Socrates projektek megvalósításához. Tartózkodása során közreműködött az intézményben részképzésen tartózkodó két tanszéki hallgató programjának véglegesítésében. Részt vett a tananyagfejlesztés a tanártovábbképzésben témakör pályázat-előkészítő tevékenységében. Utazása költségeit az ERASMUS / TS keret és az SZTE JGYTFK 082. sz. keret biztosította.

DR. VISKOLCZ BÉLA főiskolai docens 2001. 01. 16-tól 26-ig a Karlsruhei Egyetem Fizikai Kémiai Intézetének Molekuláris Fizikai Kémia tanszékén tartózkodott, ahol meghívásnak tett eleget. A látogatás célja, a közös tanszéki DAAD-MÖB mobilitási projekt indítása volt. Emellett két befejezés előtt álló kéziratot végleges formába hoztak és rangos folyóirathoz nyújtották be. A tartózkodás költségeit a Humboldt Alapítvány, az utazás költségeit a saját OTKA pályázat biztosította. 

DR. FORGÁCSNÉ DR. DRAHOTA ERZSÉBET tanszékvezető főiskolai tanár 2001. január 11-től 31-ig a Christian-Albrechts-Universität zu Kiel, Erziehungswissenschaftliche Fakultät, Seminar für deutsche Sprache und Literatur und ihre Didaktik intézményben tartózkodott. Utazásának célja egy hallgatói jegyzet publikálásra való előkészítése volt, valamint a német partnerrel folytatott germanisztikai projekt éves beszámolójának előkészítése, s az új pályázat beadása. Mindezek mellett előkészítették a német partnerrel a 2001 őszén Szegeden, a Német Nyelv és Irodalom Tanszék által megrendezendő nemzetközi germanisztikai konferencia tervét. Az utazás költségeit a közös DAAD projekt biztosította.

ZALAI ANITA főiskolai adjunktus 2000. október 2-től 2001. január 2-ig Madridban végzett kutatómunkát. Célja, a PhD disszertáció megírásához szükséges levéltári források, illetve korabeli sajtóorgánumok feldolgozása volt. Értekezése témája: A Második Köztársaság Spanyolországban, a politikai pártrendszer változásai 1931-1936 között. Madridi fogadóintézménye az Európai Egyetem (CEES) volt. A rendelkezésére álló idő alatt a madridi Archivo Histórico Nacional témájához kapcsolódó anyagot, illetve az Alcalá de Henares-i Archivo General de Administración szintén a vonatkozó anyagot dolgozta fel. A korabeli sajtóorgánumokat részint a madridi Hemeroteca Municipalban, részint a Biblioteca Nacionalban tanulmányozta. A korszakra, illetve a szűkebb témájára vonatkozó spanyol, illetve angol nyelvű szakirodalmat a madridi Biblioteca Nacionalban és az Alcalá de Henares-i Egyetem bölcsészkari könyvtárában voldozta fel. Az általa áttekintett és feldolgozott spanyolországi levéltári források, sajtóorgánumok és a szakirodalom alapján arra a következtetésre jutott, hogy az adott időszakra vonatkozóan nagyon kevés spanyol, illetve angol nyelvű szakirodalom foglalkozik a köztársasági pártokkal, illetve azok genezisével. Magyar nyelvű szakirodalom pedig szinte egyáltalán nem létezik a kérdést illetően. A személyes konzultációk is azt erősítették meg, hogy a kutatási téma hézagpótló jellegű, ily módon gazdagíthatja mind a spanyol történetírást, mind a magyar hispanisztikai kutatásokat. Utazása költségeit MÖB ösztöndíj biztosította. 

KÖRMENDY MARIANNA főiskolai adjunktus 2001. 02. 16. és 24. között a SOCRATES / Comenius 1. program keretében Belgiumban, Couvin-ban tartózkodott. Egy iskolai együttműködési projekthez kapcsolódó 3 budapesti középiskola tanulói iskolai és egyéb programokon vettek részt. Ebben a projektben tanácsadóként közreműködik harmadik éve. A diákok iskolai órákon, közös sportrendezvényeken, kirándulásokon vettek részt, a kísérő tanárok pedig az ottani iskola igazgatójával és tanáraival iskolafejlesztési, és pedagógiai kérdéseket vitattak meg. Az utazás mindkét fél számára eredményes volt, és más intézmények bevonásával további közös projekt lehetőségét teremtette meg. Utazási költségét a fogadó biztosította.

DR. LÉNÁRD TIBOR főiskolai adjunktus 2001. február 12-től 28-ig a Christian-Albrechts-Universität zu Kiel Erziehungswissenschaftliche Fakultät Német Nyelv és Irodalom Tanszékén folytatott kutatómunkát. E munka eredményeként sikerült befejeznie készülő monográfiája kéziratát (Überlegungen zur frühen Geschichte des Volksnamens deutsch) és egy kisebb tanulmány nyers változata is elkészült. Utazása költségeit a közös tanszéki DAAD projekt biztosította.

DR. KOPASZ FILOMÉLA főiskolai adjunktus 2001. február 1-től 28-ig a Christian-Albrechts-Universität zu Kiel intézmény vendége volt. Utazásának célja, a német középkort megörökítő történelmi mondák gyűjtése és a mondák történelmi magjának vizsgálata. Utazása költségeit a közös tanszéki DAAD projekt biztosította.

DR. NAGY MIKLÓS főiskolai adjunktus 2001. március 17-től 22-ig az Universite de Mons-Hainaut intézménynél ERASMUS vendégoktatói tevékenységet végzett. Előadásainak témakörei: “Magyarország és az Európai Unió”, valamint “Franciaország szerepe az Osztrák-magyar Monarchia felbomlásában”. A konzultációk során a magyar-francia tolmácsolás problémáit vizsgálták fordító és tolmács szakos hallgatók részvételével. A szakmai programok mellett a helyi ERASMUS koordinátorral megbeszélést folytatott a hallgatói mobilitás tapasztalatairól és a program megújításának lehetőségeiről. A Mons-ban, részképzésen tartózkodó hallgató munkáját figyelemmel kísérte, s igyekezett elősegíteni a belgiumi hallgatók Magyarországra küldését az ERASMUS program keretében. Utazása költségeit a SOCRATES / ERASMUS program TS kerete és az SZTE JGYTFK 082. sz. kerete biztosította. 

DR. GALAMBOS GÁBOR tanszékvezető egyetemi tanár, főigazgató és DR. BÉKÉSI JÓZSEF főiskolai docens 2001. március 3. és 9. között a franciaországi Aussois-ban megrendezésre került “5th International Workshop on Combinatorial Optimization” című nemzetközi konferencián vett részt. “Matrix transposition on meshes with buses” című előadásukban legújabb kutatási eredményeikről számoltak be. Ezen kívül megismerkedtek a legfrisebb kutatási témákkal és eredményekkel, konzultációkat folytattak a szakma jeles képviselőivel. Külföldi partnerükkel egyeztették a következő évre szóló nyertes DAAD projektjük programját, s előkészítették az ehhez kapcsolódó látogatásokat a 2001-2002. tanévre. Utazási költségeiket az APPOL 2000 projekt biztosította.

DR. MARSI ISTVÁN főiskolai tanár 2001. március 5. és 10. között Karlsruhe-ban, a “HALOCLEAN” EU-Projekt nemzetközi konferenciáján vett részt. Egy kétszer féléves vendégoktatói meghívásnak köszönhetően a 200-2001-es tanév első szemeszterét a Karlsruhe-i Egyetem Kémiai Technológia Tanszékén töltötte. A német intézet kiemelkedően jó feltételei lehetővé teszik, hogy munkatársai szerteágazó kutatásokat folytassanak, és a vizsgálatok az egyes területek elméleti és gyakorlati kérdéseire is kiterjedjenek. A műanyagok hőbomlásával foglalkozó csoport munkájába kapcsolódott be. Rövidesen javaslatot tett egy, a bomlási reakciók részletes mechanizmusának felderítését segítő számítógépes program fejlesztésére. Ennek elkészítése lett a feladata. Tervei szerint a program nem csak a műanyagok hőbomlására, hanem más természetű makromolekuláris reakciókra (pl. koromképződésre) vonatkozó számításokra is alkalmas lesz. Ez a munka része annak a 7 ország 12 egyetemén, kutatóintézetében és ipari üzemében folyó, az Európai Unió által támogatott “HALOCLEAN PROJEKT” keretében összekapcsolódó kutatásnak, melynek végső célja egy, a nemesfémtartalmú elektronikai műanyaghulladékok újrahasznosítására alkalmas technológia kidolgozása (További részletek találhatók a http://www.s1test4.it/home.htm címen). A projekt első szakasza 2001. decemberében lezárul. A márciusi konferencia célja, az eddigi eredmények áttekintése, valamint a tervezett második szakasz célkitűzéseinek és új közreműködőinek bemutatása volt. Ehhez kapcsolódott “Program Developments for Mechanistic Investigation of Polyreactions” című előadása. A projekt folytatásáról az év második felében döntenek Brüsszelben. A kedvező fogadtatás kettős haszonnal járna: egyfelől egy környezetvédelmi szempontból is nagyjelentőségű kémiai kutatás kapna megfelelő támogatást, másfelől a Kémia Tanszék szempontjából sem lenne közömbös, ha az MTA Kémiai Kutatóközpont Anyag- és Környezetkémiai Kutatólaboratóriuma után második magyar résztvevőként csatlakozhatnának az Európai Unió egyik kiemelt projektjéhez, és így a Kar újabb területen kapcsolódhatna be az EU együttműködésbe. Utazása költségeit a HALOCLEAN EU-Projekt biztosította.

V. 
Kari szabályzat

SZTE JGYTFK
OKTATÓK HALLGATÓI VÉLEMÉNYEZÉSÉNEK
KARI SZABÁLYZATA

Jogszabályi emlékeztető
A. Ftv “67. § 1. A hallgatói önkormányzat joga, különösen     … h. az oktatói munka hallgatói véleményezése; …” 
B. 25/1986. (VIII. 31.) MM rendelet

C. SZTE SZMSZ “XIII. fejezet. Az oktatói munka hallgatói véleményezése

1. Az Egyetemen folyó oktatói munka hallgatói véleményezése a hallgatói közösségek joga, amely a hallgatói jogviszony alapján illeti meg őket.

2. Az oktatás hallgatói véleményezésének szerepe, hogy elősegítse az Egyetemen a minőségi követelmények érvényesülését, visszajelzést adjon az oktatók számára tevékenységük hallgatói megítéléséről.

3. A véleményezés kiterjedhet
a)	az oktatómunka valamennyi lényeges tartalmi elemére és módszerére,
b)	az oktatásban részt vevők oktatási tevékenységére,
c)	a kollégiumi vezetők és nevelőtanárok tevékenységére,
d)	a tanszékek és a hallgatókkal közvetlenül foglalkozó szervezeti egységek munkájára.

4. A véleményezést az Egyetem, illetve a karok vezetőivel kialakított és nyilvánosságra hozott módszerrel kell lebonyolítani.

5. A véleményezésről és annak eredményéről az oktatókat és a szervezeti egységek vezetőit tájékoztatni kell. A véleményezés alapján tett intézkedések nyilvánosságra hozatala minden esetben a szervezeti egységek vezetőinek a hatásköre.

6. A véleményezettek jogosultak a munkájukról kialakított értékelésre írásbeli észrevételt tenni.

7. A véleményezésben részt vevő hallgatókat kifejtett véleményük miatt semmilyen hátrány nem érheti. Az erre vonatkozó panaszokat az érintett szervezeti egységek vezetői haladéktalanul kötelesek kivizsgálni és megállapításaikat a panasztevővel írásban közölni. A megállapításokkal kapcsolatban a panaszos kifogást terjeszthet elő a Kari Tanácshoz.

8. Az oktatói munka hallgatói véleményezésének rendjéről a karok külön szabályzatot alkotnak.”

I. fejezet
JOGSZABÁLYI HIVATKOZÁSOK

A Szegedi Tudományegyetem Juhász Gyula Tanárképző Főiskolai Karán az Oktatók hallgatói véleményezésének szabályzata a felsőoktatásról szóló 1993. évi LXXX. törvény 32. § (3) bekezdésének (e) pontja, a felsőoktatási intézményekben nevelő-oktató munka hallgatói véleményezéséről szóló 25/1986. (VIII. 31.) MM. sz. rendelet előírásainak, az SZTE SZMSZ XIII. fejezetének, valamint az SZTE “Az oktatók hallgatói véleményének szabályzata” figyelembevételével készült.

II. fejezet
ÁLTALÁNOS RENDELKEZÉSEK
1. §
A véleményezés célja

A hallgatók véleménye járuljon hozzá az SZTE JGYTFK oktató-nevelő munkájának minőségfejlesztéséhez, továbbá közvetlenül segítse az oktató oktatói-nevelési tevékenységének fejlesztését.

2. §
A véleményezés kiterjed

(1)	A véleményezés kiterjed az oktatást és nevelést végzők teljes körére (főállású és meghívott oktatókra).
(2)	A véleményezés kiterjed az oktatók és nevelési tevékenységet végzők munkájának tartalmi és módszertani véleményezésére.
(3)	Az oktatókat az SZTE JGYTFK-án oktatásban részesülő valamennyi hallgató jogosult véleményezni.

3. §
A véleményezés megszervezése

(1)	A véleményezés felügyelete az egyetem rektorának a feladata, együttműködve az egyetemi  hallgatói önkormányzattal. 
(2)	Az oktatói munka hallgatói véleményezése a hallgatói jogviszonyból eredő alanyi jog, melyet a hallgató az egyetemi és az SZTE JGYTFK kari szabályzatának kereti között gyakorolhat. A hallgatót véleménynyilvánításáért, illetőleg annak elmaradásáért hátrány nem érheti.
(3) Az oktatói munka hallgatói véleményezése kari szinten zajlik. Az oktatók hallgatói véleményezését félévenként, lehetőség szerint az SZTE többi karával egy időpontban kell lebonyolítani.
(4)	Az oktatói munka hallgatói véleményezésének megszervezését, irányítását, végrehajtását és ellenőrzését az SZTE JGYTFK vezetése az SZTE JGYTFK Hallgatói Önkormányzatának bevonásával és egyetértésével végzi.
(5)	Az oktatói munka hallgatók véleményezésével kapcsolatosan keletkezett összesített adatokat tartalmazó iratok és elektronikus dokumentumok kezelésért és megőrzéséért az SZTE JGYTFK főigazgatói hivatala a felelős.
(6)	A hallgatói vélemények értékelését az érintett évfolyamok hallgatói képviselői (SZTE JGYTFK HÖK SZMSZ (4) c), az érintett oktató, az érintett tanszék vezetője, az SZTE JGYTFK főigazgatója, az SZTE JGYTFK HÖK elnöke, az EHÖK elnöke és a rektor kapja meg. A hallgatói összegzések az egyetemi polgárok számára megtekinthetőek. 
(7)	A feldolgozásban résztvevők írásban nyilatkoznak arról, hogy a tudomásukra jutott, illetve az elektronikus formában tárolt adatokat illetékteleneknek nem szolgáltatják ki. A Szegedi Tudományegyetem a számítástechnikai módszerrel tárolt adatok védelméről gondoskodik.
(8)	Valamely oktatóról készített hallgatói véleményezés akkor érvényes, ha az általa oktatott tantárgyat felvett hallgatóknak legalább az egynegyede véleményt nyilvánított. Ellenkező esetben a véleményeket meg kell semmisíteni.
(9)	Az oktatók (véleményezettek) jogosultak a hallgatói véleményezés lebonyolításával kapcsolatban észrevételt tenni, illetve panasszal élni az SZTE JGYTFK főigazgatójánál.

4. §
Részletes szabályok

(1)	Az SZTE JGYTFK főigazgatója gondoskodik a kari HÖK egyetértésével szakmailag megalapozott, az oktatók véleményezésének adatfelvételét szolgáló, egységes kérdőív rendszeresítéséről.
(2)	A véleményezés lebonyolításáról az SZTE JGYTFK főigazgatójának felhatalmazásával a kari HÖK gondoskodik.
(3)	A tanszékvezetők kötelesek a tanszékek hirdetőtábláin a véleményezés módjáról és időpontjáról a hallgatóknak tájékoztatást nyújtani. A hallgatók véleményét felmérő űrlapok kiosztásáról az adott évfolyamok képviselői gondoskodnak, akik a hallgatók aláírása ellenében minden véleményezésre jogosult személynek 1 db űrlapot átadnak. Az űrlapoktól elkülönítetten kezelt aláírási íveket ezt követően az évfolyamok képviselői haladéktalanul eljuttatják a kari HÖK elnökéhez.
(4)	A kitöltött kérdőíveket a kari HÖK  a személyiségi jogok tiszteletbenntartásával – elektronikus úton rögzíti és alkalmassá teszi a feldolgozásra.
(5)	Az adatok értékelésére az SZTE JGYTFK főigazgatója, a kari HÖK elnök egyetértésével, egy független szakembert kér fel, aki elemzését 14 munkanap alatt köteles elkészíteni.
(6)	Az SZTE JGYTFK HÖK valamennyi oktatót köteles értesíteni zárt borítékban a saját véleményezéséről. Az eredmények nyilvánosságra hozatalával kapcsolatban meg kell várni az ombudsman állásfoglalását, és a kari szabályozást – az egyetemi szabályzat figyelembevételével – a jövőben módosítani kell.

5. §
A vélemény felhasználása

(1)	Az oktatókkal kapcsolatos rendszeres hallgatói véleményeket figyelembe kell venni az oktatókat érintő személyi döntéseknél.
(2)	Ha a hallgatói vélemények három féléven át problémát jeleznek az adott oktató munkájával kapcsolatban, akkor az SZTE JGYTFK főigazgatója végezzen vizsgálatot a helyzet tisztázására, melynek eredményéről adjon tájékoztatást az érintett oktatónak (a véleményezettnek) és az SZTE JGYTFK Hallgatói Önkormányzatának.
(3)	Két féléven át – a hallgatói vélemények alapján – a legjobb eredményt elért oktatók munkáját az SZTE JGYTFK főigazgatója részesítse elismerésben.
(4)	Az SZTE JGYTFK HÖK elnöke a véleményezés eredményeinek ismeretében javaslatot tesz a kar főigazgatójának a főiskolai kar oktató-nevelő munkájának minőségfejlesztése tárgyában.

III. fejezet
ÁTMENETI (VEGYES) ÉS ZÁRÓ RENDELKEZÉSEK

6. §

(1)	Jelen szabályzat 2001. április hónap 2. napján lép hatályba, egyidejűleg az SZTE JGYTFK, illetve jogelőd intézményének az oktatók hallgatói véleményezésére kiadott korábban érvényben lévő szabályzatai hatályukat vesztik.
(2)	Jelen szabályzatot az SZTE JGYTFK Tanácsa 2001. március 29-én tartott ülésén 127/2001. (III. 29.) KT. számú határozatával elfogadta.

	Dr. Galambos Gábor sk.
	főigazgató